সানিয়া মির্জা বলেন, ‘‌আমি একটা গোপন কথা বলতে চলেছি। আমি এবং আমার স্বামী এ নিয়ে কথা বলার পরই সিদ্ধান্ত নিই যে আমাদের সন্তানের পদবি হবে মির্জা মালিক। শুধু মালিক নয়। এভাবেই আমার স্বামীসহ আমরা একটা পরিবার হয়ে সেই সন্তানের পাশে দাঁড়াব। যদিও আমার স্বামী সব সময়ই মেয়েসন্তানই চেয়েছেন।’‌ সম্প্রতি গোয়া উৎসবে ‘‌লিঙ্গ বৈষম্য’‌ শীর্ষক আলোচনা সভায় যোগ দিয়েছিলেন সানিয়া। সেখানেই তিনি দর্শকদের সামনে এই কথা বলেন।